เนื่องจากคนพูดถึงมาก-มากที่สุด จนทนกระแสความแรงของ Shibuya Shabu ไม่ไหว วันนี้ดาวจึงขอตามรอยคุณเบิร์ด (User : Brett) ซึ่งดาวได้อ่านรีวิวของคุณเบิร์ดแล้วคิดว่าจะต้องหาโอกาสมาทานให้ได้ พอดีวันนี้วันหยุด ว่างปุ๊บก็ไม่รอช้า บวกกับมีโปรโมชั่นพิเศษประจำเดือนตุลาคมคือเมนูซูชิเอ็นกาวะและซูชิกุ้งแม่น้ำ จริงๆทางร้านจะจัดโปรโมชั่นประจำเดือนทุกเดือนนะคะ เมนูก็จะแตกต่างกันออกไป ไม่ซ้ำกันเลยค่ะ 

Shibuya Shabu เมนูหลักก็คือชาบู-สุกี้ค่ะ ส่วนซูชิเป็นเมนูรอง แต่ดูเหมือนลูกค้าส่วนใหญ่จะให้ความสนใจในส่วนของซูชิมากกว่าชาบูอีกค่ะ ในไลน์ของชาบู-สุกี้มีน้าซุปให้เลือก 3 อย่าง คือชาบูน้ำใส สุกี้น้ำดำ น้ำซุปหางวัว (ซุปขาวข้น) และในไลน์ของซูชิมี 2 เซต คือ วันที่ 1-15 Set B วันที่ 16-31 Set A (จันทร์-พฤหัสบดี) นอกจากนี้ยังมีไลน์อาหารทานเล่น เช่น ไข่ตุ๋น กุ้งเทปุระ ไก่คาราเกะ สลัด และไลน์ของหวาน เช่น ผลไม้สด เค้ก ไอศกรีม พานาคอตต้า วุ้น เยนลี่ โมจินมสด รวมถึงเครื่องดื่มมีทั้งน้ำผลไม้และน้ำอัดลม อิ่มอร่อยได้ไม่อั้น 2 ชั่วโมงเต็มในราคา 690฿.-net แล้วค่ะ

Shibuya Shabu มีอยู่ด้วยกัน 2 สาขา คือ สาขาทองหล่อซอย 20 และสาขาพระราม 9 อาคารวรสมบัติ ส่วนวันนี้สาขาที่ดาวมาทานคือ สาขาทองหล่อค่ะ ร้านตั้งอยู่ใต้อาคาร SPC Building คือเข้าทางทองหล่อซอย 20 เลี้ยวเข้ามานิดเดียวจะเจอร้านอยู่ทางซ้ายมือ สามารถจอดรถในตัวอาคารได้เลยค่ะ ส่วนบรรยากาศในร้านค่อนข้างเล็กแต่ด้วยการจัดวางโต๊ะเป็นระเบียบเรียบร้อยดี จึงไม่ทำให้รู้สึกอึดอัดแต่อย่างใดค่ะ พนักงานก็น่ารัก บริการดีเยี่ยม สั่งอาหารไปได้ไวทุกเมนูไม่มีขาด คอยเคลียร์จานเปล่าให้ตลอด ขอชมเชยในส่วนของการบริการด้วยนะคะ 

[ไลน์ชาบู-สุกี้]
-ซุปใส *ไม่ได้สั่ง

-ซุปหางวัว น้ำซุปมีสีข้าวข้น มีกลิ่นหอมเฉพาะตัว รสชาติจืดหน่อย ออกมันๆมากกว่า

-ซุปน้ำดำ (สุกี้น้ำดำ) น้ำซุปสีดำตามแบบฉบับของญี่ปุ่น รสชาติออกเค็ม ลวกเนื้อพอสุกแล้วจิ้มไข่ดิบ อร่อยฟินแบบที่คุ้นเคย

-Jyou Karubi (เนื้อซี่โครงพิเศษ) เนื้อสไล้ด์บาง ชิ้นใหญ่มาก เนื้อส่วนนี้นุ่มมาก อร่อยมากค่ะ 
-Kata Rosu (เนื้อสันนอก) เนื้อสไล้ด์มาชิ้นค่อนข้างหนา มีมันติดมาเล็กน้อย ถึงเนื้อจะหนาแต่ไม่มีความเหนียวเลยค่ะ
-Rampu (เนื้อหนอก) เนื้อส่วนนี้จะมีมันแทรกอยู่ในตัวเนื้อ ส่วนตัวไม่ค่อยชอบ เนื้อออกเหนียวค่ะ

*เมนูที่ไม่ได้สั่ง
-Buta Rosu (หมูสันนอก) 
-Buta Bara (หมูสามชั้น) 
-Tsukune (ไก่บดในกระบอกไม้ไผ่) 
-Fish Meat (เนื้อปลาสด)

-ผักสด ตักได้ตามต้องการเลยค่ะ ทางร้านจะมีบาร์ผักอยู่ด้านหน้าทางเข้าร้าน ผักสดมีให้เลือกหลายชนิด ใครชอบทานผักน่าจะชอบนะคะ

[ไลน์ซูชิ]
-Salmon (แซลมอน) ปลาแซลมอนชิ้นหนาแถมยาวมิดปิดข้าว ปลาสดเนื้อหวาน ดาวสั่งทั้งแบบสดและลนไฟ อร่อยทั้งคู่ค่ะ 
-Kohada (ปลาโคฮาดะ) สด เนื้อหวาน อร่อย
-Gyu Jo-Karubi (เนื้อดิบคารูบิพิเศษ) สั่งมาทั้งแบบดิบและลนไฟ ตัวลนไฟจะหอมๆ ส่วนดิบรสชาติหวานมัน เนื้อที่ใช้ทำจะมีมันแทรกเล็กน้อย ฟินทั้งคู่ค่ะ
-Akagai (หอยปีกนก) เหนียวหนุบดีค่ะ ส่วนตัวไม่ค่อยชอบ
-Ika (ปลาหมึก) ปลาหมึกสดดีค่ะ เนื้อหวานกรุบกรอบ
-Tamago (ไข่หวาน) รสชาติธรรมดา
-Ikura (ไข่แซลมอน) ไข่ปลาแซลมอน เวลาเคี้ยวจะฟินเวลาแตกในปาก รสชาติเค็มๆมันๆ

*เมนูที่ไม่ได้สั่ง
-Yakidakku (เป็ดย่าง) 
-Ebi (กุ้งหวาน)
-Wakame (สาหร่าย)
-Tempura Maki (เทมปุระมากิ)
-Avocado Roll (อโวคาโดโรล) 

[ซูชิพิเศษโปรโมชั่นประจำเดือน]
-Engawa (ครีบปลาตาเดียว) ครีบปลาตาเดียวลนไฟหอมๆ on top มา 2 ชั้น ขนาดชิ้นไม่ใหญ่มาก แต่ความสดกรอบใช้ได้เลยค่ะ 
-Shrimp River (กุ้งแม่น้ำ) ซูชิหน้ากุ้งแม่น้ำดูอลังการงานสร้างดีค่ะ แต่รสชาติดาวว่าธรรมดา กุ้งเป็นกุ้งต้ม on top ด้วยซอสมาโย เนื่องจากเป็นกุ้งต้มเนื้อเลยค่อนข้างจืด 

[ไลน์ของทานเล่น]
-แซมอลสลัด สลัดถ้วยจิ๋ว สามารถเลือกน้ำสลัดได้ 3 แบบ เป็นของว่างที่ทานแล้วไม่เคยเบื่อ
-ไก่คาราเกะ ไก่ทอดมาค่อนข้างแข็งและเหนียวไปหน่อย
-ไข่ตุ๋น ไข่ตุ๋นเนื้อเนียนนุ่ม รสชาติกลมกล่อมกำลังดี
-เทมปุระ กุ้งทอดตัวไม่ใหญ่มาก แต่ทอดมากรอบนอกนุ่มใน แป้งไม่หนามาก ที่สำคัญน้ำจิ้มเทมปุระอร่อยมากค่ะ

[ไลน์ของหวาน]
-ผลไม้สด แตงโม สับปะรด
-เค้ก
-ไอศกรีม
-พานาคอตต้า
-เยลลี่
-วุ้น
-โมจินมสด

สรุปโดยรวม : ไลน์อาหารมีให้เลือกหลากหลายดีค่ะ อีกทั้งยังใช้วัตถุดิบอย่างดี มีคุณภาพระดับพรีเมี่ยม ถือว่าคุ้มค่าคุ้มราคาสุดๆ ควรค่าแก่การมาลองสักครั้งค่ะ